om overgangsbestemmelser vedrørende støtte ydet via Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL) i 2021 og om ændring af forordning (EU) nr. 228/2013, (EU) nr. 229/2013 og (EU) nr. 1308/2013 for så vidt angår midler og deres fordeling i 2021 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013 for så vidt angår midler og deres anvendelse i 2021

EUROPA-KOMMISSIONEN Bruxelles, den 31.10.2019 COM(2019) 581 final 2019/0254(COD) Forslag til EUROPA-PARLAMENTETS OG RÅDETS FORORDNING om overgangsbestemmelser vedrørende støtte ydet via Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL) i 2021 og om ændring af forordning (EU) nr. 228/2013, (EU) nr. 229/2013 og (EU) nr. 1308/2013 for så vidt angår midler og deres fordeling i 2021 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013 for så vidt angår midler og deres anvendelse i 2021



BEGRUNDELSE 1.BAGGRUND FOR FORSLAGET •Forslagets begrundelse og formål (a)Forlængelse af anvendelsen af de gældende forordninger Kommissionens forslag til reform af den fælles landbrugspolitik efter 2020 foreskriver, at medlemsstaterne skal begynde gennemførelsen af deres strategiske planer fra den 1. januar 2021. Det forudsætter, at medlemsstaterne fremlægger deres strategiske planer senest den 1. januar 2020, og at Kommissionen godkender disse planer i løbet af året. På baggrund af den nuværende situation i både Parlamentet og Rådet står det klart, at basisretsakterne og de deraf afledte delegerede retsakter og gennemførelsesretsakter ikke vil blive formelt vedtaget senest januar 2020, og at det derfor vil være nødvendigt at lægge en plan for en overgangsperiode. Denne overgangsperiode vil kræve en forlængelse af anvendelsen af de nuværende retlige rammer og tilpasninger af visse bestemmelser for at sikre kontinuiteten i den fælles landbrugspolitik, indtil det nye system er indført. Forordning (EU) nr. 1305/2013, (EU) nr. 1306/2013, (EU) nr. 1307/2013 og (EU) nr. 1308/2013 er formelt ikke tidsbegrænsede og vil derfor fortsat gælde, indtil de ophæves. Forordning (EU) nr. 1305/2013 finder fortsat anvendelse på støtte, der er godkendt af Kommissionen i henhold til forordning (EU) nr. 1305/2013. I forordning (EU) nr. 1307/2013 om direkte betalinger og forordning (EU) nr. 1305/2013 om landdistriktsudvikling er der ingen EU-støttebeløb eller nationale lofter fastsat for årene efter 2020. Dette gælder også for forordning (EU) nr. 228/2013 om særlige foranstaltninger på landbrugsområdet i Unionens fjernområder og forordning (EU) nr. 229/2013 om særlige foranstaltninger på landbrugsområdet til fordel for de mindre øer i Det Ægæiske Hav. Disse forordninger vil derfor i praksis ikke finde anvendelse fra 2021. De skal derfor ændres, så de omfatter de relevante beløb/lofter, når disse fastsættes for den nye flerårige finansielle ramme for 2021-2027. Endvidere er gyldighedsperioden for visse bestemmelser i forordning (EU) nr. 1307/2013, hvad angår direkte betalinger, begrænset til perioden frem til 2019. Ved forordning (EU) 2019/288, der ændrer forordningen om direkte betalinger, fastsættes bestemmelser for kalenderåret 2020. Disse bestemmelser skal forlænges endnu en gang for overgangsperioden. Af hensyn til klarheden og retssikkerheden skal visse bestemmelser også tilføjes eller visse nugældende bestemmelser ændres for at sikre kontinuiteten. Forordning (EU) nr. 1303/2013 fastsætter bestemmelser vedrørende programmeringsperioden 2014-2020. Da den nuværende programmeringsperiode for udvikling af landdistrikterne skal forlænges ud over denne periode, skal visse frister, der er fastsat i nævnte forordning, tilpasses i overensstemmelse hermed. Bestemmelserne i forordning (EU) nr. 1306/2013 om finansiering, forvaltning og overvågning af den fælles landbrugspolitik finder fortsat anvendelse, dog er visse ændringer nødvendige for at sikre kontinuiteten i overgangsperioden. Dette forslag har til formål at skabe vished om og kontinuitet i ydelsen af støtte til europæiske landbrugere og sikre kontinuiteten i støtten til udvikling af landdistrikterne i overgangsperioden for de medlemsstater, der har anvendt deres ELFUL-bevillinger for 2014-2010 ved at forlænge de gældende retlige rammer, indtil den nye fælles landbrugspolitik finder anvendelse. For at gøre det muligt for medlemsstaterne at foretage de nødvendige tilpasninger på nationalt plan skal disse ændringer vedtages af Rådet og Europa-Parlamentet senest medio 2020. (b)Overgang til den fælles landbrugspolitiks næste periode Den nye fælles landbrugspolitik indeholder væsentlige ændringer. Der er behov for overgangsbestemmelser for at sikre en gnidningsløs overgang fra den nuværende til den næste periode for den fælles landbrugspolitik. Hvad angår anden søjle, er fastlæggelsen af overgangsbestemmelser mellem de to programmeringsperiode almindelig praksis. Overgangsbestemmelser er nødvendige for at Det er nødvendigt med overgangsbestemmelser at bygge bro mellem to på hinanden følgende programmeringsperioder. I lyset af de væsentlige ændringer, der følger med Kommissionens forslag til reform, er der så meget desto mere behov for overgangsordninger, navnlig med hensyn til videreførelsen af de flerårige forpligtelser, der er indgået i den nuværende og tidligere programmeringsperioder. Forordning (EU) nr. 1308/2013 om fusionsmarkedsordningen fastsætter bestemmelser om den fælles markedsordning for landbrugsprodukter, herunder støtteordninger for bestemte sektorer. Den fastsætter parametrene for intervention på landbrugsmarkederne og yder sektorspecifik støtte. For at sikre sammenhæng vil de fleste interventioner inden for rammerne af den nye fælles landbrugspolitik være en del af en strategisk plan, som hver medlemsstat skal udarbejde, for støtte under den fælles landbrugspolitik, herunder en række sektorspecifikke interventioner, der tidligere har været fastsat i forordning (EU) nr. 1308/2013. I henhold til de nuværende bestemmelser følger de forskellige sektorprogrammer forskellige tidsrammer. For at sikre sammenhængen, kontinuiteten og en gnidningsløs overgang mellem støtteordningerne under forordning (EU) nr. 1308/2013 og de sektorspecifikke interventionstyper under den nye fælles landbrugspolitik skal der fastsættes bestemmelser om varigheden af hver af disse støtteordninger med hensyn til, hvornår medlemsstaternes strategiske planer under den fælles landbrugspolitik finder anvendelse. Hvad angår støtteordninger i frugt- og grøntsagssektoren og i sektoren for olivenolie og spiseoliven, skal der fastsættes bestemmelser om videreførelsen og ændringer af driftsprogrammer og arbejdsprogrammer. •Sammenhæng med de gældende regler på samme område De foreslåede ændringer er i overensstemmelse med de gældende forordninger (EU) nr. 1305/2013, (EU) nr. 1307/2013 og (EU) nr. 1308/2013, og forslaget er derfor i overensstemmelse med de gældende bestemmelser i den fælles landbrugspolitik. •Sammenhæng med Unionens politik på andre områder De foreslåede ændringer er i overensstemmelse med forslaget til forordning om fastlæggelse af den flerårige finansielle ramme for perioden 2021-2027 (den flerårige finansielle ramme) og forslaget til forordning om fælles bestemmelser (forordningen om fælles bestemmelser).

2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET •Retsgrundlag Artikel 43, stk. 2, og artikel 349 i traktaten om Den Europæiske Unions funktionsmåde (TEUF). •Nærhedsprincippet (for områder, der ikke er omfattet af enekompetence) I henhold til TEUF er kompetencen på landbrugsområdet delt mellem Unionen og medlemsstaterne. Unionen udøver sin kompetence gennem vedtagelsen af forskellige retsakter, hvormed en fælles landbrugspolitik i EU som fastsat i artikel 38-44 i traktaten om Den Europæiske Unions funktionsmåde fastlægges og gennemføres. Formålet med dette forslag er at dække perioden frem til den nye fælles landbrugspolitiks ikrafttræden ved at forlænge de nuværende retlige rammer og sikre en gnidningsløs overgang fra den nuværende periode til den kommende periode for landbrugspolitikken. Disse mål kan kun nås gennem en ændring af forordning (EU) nr. 1305/2013, (EU) nr. 1306/2013, (EU) nr. 1307/2013, (EU) nr. 1308/2013, (EU) nr. 228/2013 og (EU) nr. 229/2013 og ved at fastsætte overgangsbestemmelser. •Proportionalitetsprincippet Forslaget medfører ingen ny udvikling inden for politikker i forhold til de lovgivningsmæssige retsakter, det har til formål at ændre, og den lovgivningsmæssige ramme, det skal overgå til. Forslaget ændrer kun de nugældende forordninger i det omfang, der er nødvendigt for at nå ovennævnte mål. •Valg af retsakt Eftersom de oprindelige retsakter er Europa-Parlamentets og Rådets forordninger, skal ændringerne også indføres som i form af en forordning fra Europa-Parlamentet og Rådet efter den almindelige lovgivningsprocedure. 3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER •Efterfølgende evalueringer/kvalitetskontrol af gældende lovgivning Ikke relevant. •Høringer af interesserede parter Ikke relevant. •Indhentning og brug af ekspertbistand Ikke relevant. •Konsekvensanalyse Med forslaget indføres de nødvendige retlige ændringer, der følger af den sene anvendelse af den nye fælles landbrugspolitik, som skyldes status for drøftelserne mellem institutionerne vedrørende reformen af den fælles landbrugspolitik. Uden en sådan lovgivning er der fare for, at landbrugere og andre modtagere af landbrugsstøtte, ikke udbetales støtte i 2021. Det er baggrunden for, at medlemsstaterne anmoder Kommissionen om at foreslå en sådan lovgivning. Endvidere foreslås der i forslaget overgangstilpasninger, der er nødvendige i forbindelse med de væsentlige ændringer, der følger af Kommissionens forslag til reform af landbrugspolitikken. En konsekvensanalyse er i denne sammenhæng ikke relevant. •Målrettet regulering og forenkling Ikke relevant.

•Grundlæggende rettigheder I forslaget overholdes de grundlæggende rettigheder og principper, der er anerkendt i Den Europæiske Unions charter om grundlæggende rettigheder. 4.VIRKNINGER FOR BUDGETTET De nuværende forordninger (EU) nr. 1305/2013 om udvikling af landdistrikterne og (EU) nr. 1307/2013 om direkte betalinger fastsætter ikke tildelinger for overgangsperioden (efter kalenderåret 2020). Initiativet har derfor budgetmæssig virkning, eftersom tilfører tildelinger for direkte betalinger og udvikling af landdistrikterne i den pågældende overgangsperiode for at sikre kontinuiteten i videreførelsen Disse tildelinger er de samme som i forslaget om strategiske planer under den fælles landbrugspolitik og er forenelige med Kommissionens forslag til den flerårige finansielle ramme for 2021-2027. Hvis medlemsstaterne beslutter ikke at forlænge deres nuværende programmer for udvikling af landdistrikterne, overføres ELFUL-bevillingerne for 2021 til ELFUL-bevillingerne for 2022-2025. På samme måde skal de tildelinger, der er fastsat i forordning (EU) nr. 1308/2013, (EU) nr. 228/2013 og (EU) nr. 229/2013, justeres i overgangsperioden for at stemme overens med de samlede beløb for Den Europæiske Garantifond for Landbruget (EGFL), som indgår i forslaget til den flerårige finansielle ramme. Det foreslås at bevare den reserve til kriser i landbrugssektoren, der er omhandlet i artikel 25 i forordning (EU) nr. 1306/2013, i hele overgangsperioden for at sikre kontinuiteten. Den vil blive finansieret gennem finansiel disciplin, som anvendes på direkte betalinger. Den medfører således ingen yderligere udgifter. Det foreliggende forslag er neutralt i henseende til de samlede budgetmæssige forpligtelser. Virkningen af den anslåede tidsplan for betalingsbevillinger afhænger af medlemsstaternes beslutninger med hensyn til forlængelsen af de nuværende landdistriktsudviklingsprogrammer. Tilsvarende vil enhver beslutning, der træffes af medlemsstaterne om overførsel af midler mellem direkte betalinger og udvikling af landdistrikterne, være neutral i henseende til de samlede budgetmæssige forpligtelser, men vil kunne have en virkning for så vidt angår tidspunkt for betalinger, som imidlertid ikke kan anslås. Yderligere oplysninger om de finansielle virkninger af nærværende forslag findes i den finansieringsoversigt, der er vedlagt forslaget. 5.ANDRE FORHOLD •Planer for gennemførelsen og foranstaltninger til overvågning, evaluering og rapportering Det nuværende system med dets indbyggede gennemførelsesplaner og overvågning, evaluering og rapportering udvides. •Forklarende dokumenter (for direktiver) Ikke relevant. •



Nærmere redegørelse for de enkelte bestemmelser i forslaget Forslaget vedrører syv forordninger: ·Europa-Parlamentets og Rådets forordning (EU) nr. 1303/2013 af 17. december 2013 om fælles bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden, Den Europæiske Landbrugsfond for Udvikling af Landdistrikterne og Den Europæiske Hav- og Fiskerifond og om generelle bestemmelser for Den Europæiske Fond for Regionaludvikling, Den Europæiske Socialfond, Samhørighedsfonden og Den Europæiske Hav- og Fiskerifond (herefter: forordningen om fælles bestemmelser) ·Europa-Parlamentets og Rådets forordning (EU) nr. 1305/2013om støtte til udvikling af landdistrikterne fra Den Europæiske Landbrugsfond for Udvikling af Landdistrikterne (ELFUL) (herefter: forordningen om landdistriktsudvikling)

·Europa-Parlamentets og Rådets forordning (EU) nr. 1306/2013 om finansiering, forvaltning og overvågning af den fælles landbrugspolitik (herefter: den horisontale forordning) ·Europa-Parlamentets og Rådets forordning (EU) nr. 1307/2013 om fastsættelse af regler for direkte betalinger til landbrugere under støtteordninger inden for rammerne af den fælles landsbrugspolitik (herefter: forordningen om direkte betalinger) ·Europa-Parlamentets og Rådets forordning (EU) nr. 1308/2013 af 17. december 2013 om en fælles markedsordning for landbrugsprodukter (herefter: forordningen om fusionsmarkedsordningen) ·Europa-Parlamentets og Rådets forordning (EU) nr. 228/2013 om særlige foranstaltninger på landbrugsområdet i Unionens fjernområder og om ophævelse af Rådets forordning (EF) nr. 247/2006 ·Europa-Parlamentets og Rådets forordning (EU) nr. 229/2013 af 13. marts 2013 om særlige foranstaltninger på landbrugsområdet til fordel for de mindre øer i Det Ægæiske Hav og om ophævelse af Rådets forordning (EF) nr. 1405/2006 Forslaget er opdelt i to afsnit. Det første afsnit omfatter fire kapitler, der indeholder bestemmelser om forlængelse af den nuværende retlige ramme til at omfatte den mellemliggende periode, indtil planen for landbrugspolitikken finder anvendelse, og specifikke overgangsbestemmelser for at sikre en gnidningsløs overgang fra den nuværende til den kommende periode for den fælles landbrugspolitik. Andet afsnit indeholder hovedsagelig bestemmelser om forlængelse af den nuværende retlige ramme. Afsnit I fastsætter nye særskilte bestemmelser. Afsnit II ændrer eksisterende bestemmelser. Forordning (EU) nr. 1303/2013 (forordningen om fælles bestemmelser) Det er nødvendigt, at forordning (EU) nr. 1303/2013 om fælles bestemmelser for en række fonde, herunder Den Europæiske Landbrugsfond for Udvikling af Landdistrikterne (ELFUL), fortsat anvendes på programmer, der modtager ELFUL-støtte for programmeringsperioden 2014-2020, og på de programmer, der modtager EFLUL-støtte, og som medlemsstaterne beslutter at forlænge for overgangsperioden. I den forbindelse skal visse lovbestemte frister tilpasses, så de også omfatter overgangsperioden. Forordning (EU) nr. 1305/2013 De foreslåede ændringer af forordning (EU) nr. 1305/2013 vedrører den frivillige forlængelse af den nuværende programmeringsperiode 2014-2020 med et år. De omfatter de relevante EU-støttebeløb for den forlængede periode efter 2020 i overensstemmelse med Kommissionens forslag til den flerårige finansielle ramme for 2021-2027. Med forslaget sikres også, at flerårige forpligtelser fra den nuværende programmeringsperiode (artikel 28, 29 og 33) kan videreføres i den nye programmeringsperiode. Medlemsstaterne vil skulle fastsætte en kortere periode for nye forpligtelser. Med forslaget sikres endvidere den fortsatte finansiering af forpligtelser, der er baseret på såvel nugældende som tidligere bestemmelser, med finansieringsrammen for ELFUL for den kommende periode. Forordning (EU) nr. 1306/2013 Den vigtigste ændring vedrører reserven til kriser i landbrugssektoren som omhandlet i artikel 25 i forordning (EU) nr. 1306/2013, som foreslås opretholdt i hele overgangsperioden for at sikre kontinuiteten. Forslaget omhandler også visse lovbestemte frister, der skal tilpasses til at omfatte overgangsperioden. Forordning (EU) nr. 1307/2013 Forordningen fastsætter i øjeblikket nationale lofter og nettolofter for direkte betalinger til og med kalenderåret 2020. Der bør derfor tilføjes lofter for kalenderåret 2021, ligesom referencebeløbene for den afgrødespecifikke betaling for bomuld for kalenderåret 2021 også bør tilpasses. Forslaget har også til formål at rette op på fejl, som medlemsstaterne begår i forbindelse med tildelingen af betalingsrettigheder, både med hensyn til antallet og værdien af betalingsrettigheder. Af hensyn til retssikkerheden bør betalingsrettigheder være blevet bragt i overensstemmelse med reglerne fra 2021. Forslaget indeholder også mulighed for, at medlemsstaterne kan fortsætte med at overføre midler mellem søjlerne efter kalenderåret 2020. Den ekspliciterer også medlemsstaternes mulighed for at videreføre den interne konvergensproces efter 2019. Der fastsættes en forlængelse af den generelle arealbetalingsordning i overgangsperioden.

Forordning (EU) nr. 1308/2013 Med de foreslåede ændringer af forordning (EU) nr. 1308/2013 justeres EU-støttebeløbene til visse støtteordninger under overgangsperioden i overensstemmelse med Kommissionens forslag til den flerårige finansielle ramme for 2021-2027. Gennem ændringerne fastsættes også bestemmelser om varigheden af hver af disse støtteordninger med hensyn til den dato, hvor medlemsstaternes kommende strategiske planer under den fælles landbrugspolitik finder anvendelse, og for støtteordninger i visse sektorer fastsættes bestemmelser om videreførelsen og ændringer af driftsprogrammer og arbejdsprogrammer. Forordning (EU) nr. 228/2013 De foreslåede ændringer af forordning (EU) nr. 228/2013 vedrører de relevante EU-støttebeløb, der er til rådighed for specifikke foranstaltninger for overgangsperioden i tråd med den flerårige finansielle ramme for 2021-2027. Forordning (EU) nr. 229/2013 De foreslåede ændringer af forordning (EU) nr. 229/2013 vedrører de relevante EU-støttebeløb, der er til rådighed for specifikke foranstaltninger for overgangsperioden i tråd med den flerårige finansielle ramme for 2021-2027. 2019/0254 (COD) Forslag til EUROPA-PARLAMENTETS OG RÅDETS FORORDNING om overgangsbestemmelser vedrørende støtte ydet via Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL) i 2021 og om ændring af forordning (EU) nr. 228/2013, (EU) nr. 229/2013 og (EU) nr. 1308/2013 for så vidt angår midler og deres fordeling i 2021 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013 for så vidt angår midler og deres anvendelse i 2021 EUROPA-PARLAMENTET OG RÅDET FOR DEN EUROPÆISKE UNION HAR — under henvisning til traktaten om Den Europæiske Unions funktionsmåde, særlig artikel 43, stk. 2, og artikel 349, under henvisning til forslag fra Europa-Kommissionen, efter fremsendelse af udkast til lovgivningsmæssig retsakt til de nationale parlamenter, under henvisning til udtalelse fra Det Europæiske Økonomiske og Sociale Udvalg, under henvisning til udtalelse fra Regionsudvalget, under henvisning til udtalelse fra Revisionsretten, efter den almindelige lovgivningsprocedure, og ud fra følgende betragtninger: (1)Kommissionens lovgivningsforslag om den fælles landbrugspolitik efter 2020 havde til formål at tilpasse den fælles landbrugspolitik mere til nuværende og fremtidige udfordringer såsom klimaændringer eller generationsskifte og fortsat støtte de europæiske landbrugeres bestræbelser på at skabe en bæredygtig og konkurrencedygtig landbrugssektor. Disse forslag hænger tæt sammen med Unionens flerårige finansielle ramme for årene 2021-2027.

(2)Kommissionen har foreslået af knytte den fælles landbrugspolitik til performance ("gennemførelsesmodellen"). Unionen skal inden for rammerne af den nye retlige ramme fastlægge de grundlæggende politiske parametre, såsom den fælles landbrugspolitiks målsætninger og grundlæggende krav, mens medlemsstaterne skal påtage sig et større ansvar for, hvordan målsætningerne opfyldes og de aftalte mål nås. Medlemsstaterne skal derfor udarbejde strategiske planer under den fælles landbrugspolitik, som skal godkendes af Kommissionen og gennemføres af medlemsstaterne. (3)Lovgivningsproceduren blev ikke afsluttet tids nok til, at det var muligt for medlemsstaterne og Kommissionen at forberede alle de elementer, der er nødvendige for at anvende den nye retlige ramme og de strategiske planer under den fælles landbrugspolitik fra den 1. januar 2021, således som Kommissionen oprindelig havde foreslået. (4)For at sikre, at der kan udbetales støtte til landbrugere og andre støttemodtagere fra Den Europæiske Garantifond for Landbruget (EGFL) og Den Europæiske Landbrugsfond for Udvikling af Landdistrikterne (ELFUL) i 2021, bør Unionen derfor fortsat yde en sådan støtte i endnu et år på de betingelser, der er fastsat i den eksisterende retlige ramme, som omfatter perioden 20142020. Den nuværende retlige ramme er fastlagt i navnlig Europa-Parlamentets og Rådets forordning (EU) nr. 1303/2013, (EU) nr. 1305/2013, (EU) nr. 1306/2013, (EU) nr. 1307/2013, (EU) nr. 1308/2013, (EU) nr. 228/2013 og (EU) nr. 229/2013. For at lette overgangen fra de eksisterende støtteordninger til den nye retlige ramme, som omfatter den periode, der starter den 1. januar 2022, bør der fastsættes bestemmelser for regulering af, hvordan visse former for støtte, der ydes på flerårig basis, integreres i den nye retlige ramme. (5)I lyset af at Unionen fortsat bør støtte udviklingen af landdistrikterne i 2021, bør medlemsstater, der godtgør, at der er en fare for at, at midlerne vil blive opbrugt, og at de ikke vil være i stand til at påtage sig nye retlige forpligtelser i overensstemmelse med forordning (EU) nr. 1305/2013, have mulighed for at forlænge deres landdistriktsudviklingsprogrammer eller visse af deres regionale landdistriktsudviklingsprogrammer, der modtager støtte fra ELFUL, til den 31. december 2021, og for at finansiere disse forlængede programmer med den modsvarende budgetbevilling for 2021. De forlængede programmer skal sigte mod at opretholde mindst det samme overordnede ambitionsniveau for miljø- og klimaindsatsen. (6)Eftersom visse medlemsstater stadig vil kunne råde over midler, der er ydet af Unionen i de foregående år, skal medlemsstaterne også have mulighed for ikke at forlænge deres landdistriktsudviklingsprogrammer eller ikke at forlænge deres regionale landdistriktsudviklingsprogrammer. Disse medlemsstater bør have mulighed for at overføre ELFUL-budgetbevillingen for 2021 eller den del af ELFUL-budgetbevillingen, der svarer til de regionale landdistriktsudviklingsprogrammer, der ikke er blevet forlænget, til de finansielle tildelinger for årene 2022-2025, jf. Rådets forordning (EU) …/…[Forordning om den flerårige finansielle ramme for årene 2021 to 2027]. (7)For at gøre det muligt for Kommissionen at tilvejebringe den nødvendige finansielle planlægning og de dermed forbundne justeringer af de årlige fordelinger af EU-støtten, som er fastsat i bilaget til forordning (EU) nr. 1305/2013, bør medlemsstaterne straks efter denne forordnings ikrafttræden meddele Kommissionen, hvorvidt de beslutter at forlænge deres landdistriktsudviklingsprogrammer og, når der er tale regionale landdistriktsudviklingsprogrammer, hvilke af disse programmer de beslutter at forlænge og dermed hvilket tilhørende beløb af budgetbevillingen for 2021, der ikke skal overføres til de efterfølgende år. (8)Forordning (EU) nr. 1303/2013 fastsætter fælles bestemmelser om ELFUL og visse andre fonde, som fungerer inden for en fælles ramme. Nævnte forordning bør fortsat gælde for programmer, der modtager ELFUL-støtte for programmeringsperioden 2014-2020, og for de programmer, der modtager ELFUL-støtte, for hvilke medlemsstaterne beslutter at forlænge nævnte periode til 31. december 2021. For disse medlemsstater skal den partnerskabsaftale, der er indgået for perioden 1. januar 2014-31. december 2020 i overensstemmelse med forordning (EU) nr. 1303/2013, fortsat anvendes som et strategisk dokument af medlemsstaterne og Kommissionen, for så vidt angår anvendelsen af støtte ydet via ELFUL for programår 2021. (9)Visse af de frister, der er fastsat i forordning (EU) nr. 1303/2013 for gennemførelsesrapporter, årlige statusmøder, efterfølgende evalueringer og sammenfattende rapporter, udgifters støtteberettigelse, frigørelse og budgetforpligtelser gælder kun for programmeringsperioden 2014-2020. Disse frister bør tilpasses for at tage hensyn til forlængelsen af den periode, i hvilken ELFUL-støttede programmer kan gennemføres. (10)Europa-Parlamentets og Rådets forordning (EU) nr. 1310/2013 og Kommissionens delegerede forordning (EU) nr. 807/2014 fastsætter, at udgifter i forbindelse med visse langfristede forpligtelser, der er indgået i henhold til visse forordninger, som tildelte støtte for landdistriktsudvikling før forordning (EU) nr. 1305/2013, på visse betingelser fortsat bør betales af ELFUL i programmeringsperioden 2014-2020. Nævnte udgifter bør i programåret 2021 på samme betingelser fortsat være støtteberettigede i de respektive retlige forpligtelsers løbetid. Af hensyn til den juridiske klarhed og retssikkerheden bør det også præciseres, at de retlige forpligtelser, der er indgået inden for rammerne af foranstaltninger, som svarer til de foranstaltninger i forordning (EU) nr. 1305/2013, som det integrerede forvaltnings- og kontrolsystem finder anvendelse på, bør være underlagt dette integrerede forvaltnings- og kontrolsystem og at betalinger vedrørende disse retlige forpligtelser skal ske i perioden 1. december-30. juni i det efterfølgende kalenderår. (11)Af hensyn til sammenhængen med andre fonde, der henhører under forordning (EU) XXXX/XXXX [Europa-Parlamentets og Rådets nye forordning om fælles bestemmelser], bør ELFUL kunne støtte lokaludvikling styret af lokalsamfundet, der er indledt i overensstemmelse med de nye bestemmelser i nævnte forordning. (12)Ved tildelingen af betalingsrettigheder (eller genberegning for medlemsstater, der beholder eksisterende rettigheder) i 2015 i henhold til forordning (EU) nr. 1307/2013, har nogle medlemsstater begået fejl ved fastsættelsen af antallet eller værdien af betalingsrettigheder. Mange af disse fejl har, selv når de er begået for en enkelt landbruger, indvirkning på værdien af betalingsrettighederne for alle landbrugere og for alle år. Nogle medlemsstater begik også fejl efter 2015 ved tildelingen af rettigheder fra reserven (f.eks. ved beregningen af gennemsnitsværdien). Disse tilfælde af manglende overholdelse er normalt genstand for en finansiel korrektion, indtil den pågældende medlemsstat har truffet korrigerende foranstaltninger. På baggrund af den tid, der er gået siden den første tildeling, medlemsstaternes bestræbelser på at fastslå og korrigere rettigheder, hvor det er relevant, og af hensyn til retssikkerheden, bør antallet og værdien af betalingsrettigheder anses for lovlige og i orden med virkning fra en bestemt dato. (13)Med bekræftelsen af betalingsrettigheder er medlemsstaten imidlertid ikke fritaget fra sit ansvar inden for rammerne af delt forvaltning af EGFL for at sikre beskyttelsen af Unionens budget mod uregelmæssige udgifter. Derfor bør bekræftelsen af de betalingsrettigheder, der blev tildelt landbrugerne før den 1. januar 2020, fra og med den 1. januar 2021 ikke berøre Kommissionens beføjelse til at træffe afgørelser som omhandlet i artikel 52 i forordning (EU) nr. 1306/2013, når det gælder uregelmæssige betalinger, som er tildelt for kalenderår til og med 2020, der er en følge af fejl i antallet eller værdien af disse betalingsrettigheder. (14)Da de strategiske planer under den fælles landbrugspolitik, som medlemsstaterne skal udarbejde i overensstemmelse med den nye retlige ramme, vil finde anvendelse fra den 1. januar 2022, bør der fastsættes overgangsbestemmelser til regulering af overgangen fra eksisterende støtteordninger til den nye retlig ramme, navnlig Europa-Parlamentets og Rådets forordning (EU) …/… [forordningen om strategiske planer under den fælles landbrugspolitik]. (15)Visse udgifter vedrørende langsigtede forpligtelser indgået i henhold til forordninger, der tildelte støtte til udvikling af landdistrikter før forordning (EU) nr. 1305/2013, var fortsat støtteberettigede i programmeringsperioden 2014-2020. Med undtagelse af tilfælde, hvor disse langsigtede forpligtelser løbetid er udløbet, bør disse udgifter fortsat være støtteberettigede i den periode, der er omfattet af den strategiske plan under den fælles landbrugspolitik, i løbetiden for de respektive retlige forpligtelser i henhold til den bidragssats, der anvendes i nævnte periode, og forudsat at den indføjes i den strategiske plan under den fælles landbrugspolitik, og at udgifterne afholdes i overensstemmelse med forordning (EU) [den horisontale forordning]. Det samme bør gælde for visse langsigtede forpligtelser, der er indgået i henhold til forordning (EU) nr. 1305/2013 eller forordning (EU) nr. 1303/2013. I den forbindelse bør det præciseres, at de retlige forpligtelser, der er indgået inden for rammerne af foranstaltninger, der svarer til de areal- og dyrebaserede interventionstyper i den strategiske plan under den fælles landbrugspolitik, bør være underlagt det integrerede forvaltnings- og kontrolsystem, og at betalinger inden for rammerne af disse retlige forpligtelser skal være foretaget i perioden 1. december-30. juni det efterfølgende kalenderår. (16)Forordning (EU) nr. 1308/2013 fastsætter bestemmelser om den fælles markedsordning for landbrugsprodukter og indeholder visse støtteordninger i artikel 29-60. Disse støtteordninger bør integreres i medlemsstaternes kommende strategiske planer under den fælles landbrugspolitik i form af sektorspecifikke interventioner, jf. artikel 39, litra a)-e), i forordning (EU) …/… [forordningen om strategiske planer under den fælles landbrugspolitik]. For at sikre sammenhængen, kontinuiteten og en gnidningsløs overgang mellem støtteordningerne i forordning (EU) nr. 1308/2013 og de sektorspecifikke interventionstyper i forordning (EU) …/… [forordningen om strategiske planer under den fælles landbrugspolitik] bør der fastsættes bestemmelser om varigheden af hver af disse støtteordninger, hvad angår den dato, fra hvilken medlemsstaternes kommende strategiske planer under den fælles landbrugspolitik har retsvirkning. (17)Hvad angår støtteordningen for olivenolie og spiseolien, bør de nuværende arbejdsprogrammer for perioden 1. april 2018-31. marts 2021 forlænges til den 31. december 2021. Hvad angår støtteordninger i sektoren for frugt og grøntsager, bør der fastsættes bestemmelser for ændring eller udskiftning af driftsprogrammer. (18)For at sikre kontinuiteten med hensyn til støtteordningerne i vinsektoren og biavlssektoren bør der fastsættes bestemmelser, på grundlag af hvilke disse støtteordninger kan gennemføres, indtil den respektive programmeringsperiode udløber. For denne periode bør visse bestemmelser i forordning (EU) nr. 1306/2013 derfor fortsat finde anvendelse på afholdte udgifter og gennemførte betalinger for operationer, der er gennemført i henhold til forordning (EU) nr. 1308/2013 efter den 31. december 2021 og indtil nævnte støtteordninger er udløbet. (19)For at mindske muligheden for, at der foretages en betydelig fremførsel af forpligtelser fra den nuværende programmeringsperiode for landdistriktsudvikling til de strategiske planer under den fælles landbrugspolitik, bør varigheden af de nye flerårige forpligtelser for så vidt angår forpligtelsen til at drive miljø- og klimavenligt landbrug, økologisk landbrug og miljøvenligt skovbrug, begrænses til højst tre år. Forlængelsen af de eksisterende forpligtelser bør begrænses til et år. (20)ELFUL bør kunne støtte lokaludvikling styret af lokalsamfundet, der er indført i overensstemmelse med de nye bestemmelser i forordning (EU) XXXX/XXXX [den nye forordning om fælles bestemmelser]. For at undgå at der er ubrugte midler til lokaludvikling styret af lokalsamfundet i programmeringsåret 2021, bør medlemsstater, der beslutter at forlænge deres programmer for udvikling af landdistrikter til den 31. december 2021, og som også gør brug af muligheden for at overføre midler fra direkte betalinger til landdistriktsudvikling, kunne anvende minimumstildelingen på 5 % for lokaludvikling styret af lokalsamfundet på alene det ELFUL-bidrag til udvikling af landdistrikterne, der forlænges til den 31. december 2021, som er beregnet inden overførslen af midler fra beløbsrammen for direkte betalinger. (21)For at sikre kontinuiteten i overgangsperioden bør reserven til kriser i landbrugssektoren opretholdes for 2021, og det tilhørende beløb for reserven for 2021 bør indgå.

(22)Hvad angår forfinansieringsordninger fra ELFUL, bør det præciseres, at hvis medlemsstaterne beslutter at forlænge perioden 2014-2020 til den 31. december 2021, bør dette ikke føre til tildeling af yderligere forfinansiering for de pågældende programmer. (23)Artikel 11 i forordning (EU) nr. 1307/2013 indeholder i øjeblikket kun en meddelelsespligt for medlemsstaterne for så vidt angår deres beslutninger og det anslåede resultat af nedsættelsen af den del af beløbet for de direkte betalinger, der skal ydes en landbruger for et givet kalenderår, som overstiger 150 000 EUR for årene 2015-2020. For at sikre en videreførelse af det nuværende system bør medlemsstaterne ligeledes give meddelelse om deres beslutninger og det anslåede resultat af nedsættelsen for kalenderåret 2021. (24)Artikel 14 i forordning (EU) nr. 1307/2013 fastsætter, at medlemsstaterne kan overføre midler mellem direkte betalinger og udvikling af landdistrikter, for så vidt angår kalenderårene 2014-2020. Med henblik på at sikre, at medlemsstaterne kan bevare deres egen strategi bør fleksibiliteten mellem søjlerne også stilles til rådighed for kalenderåret 2021 (dvs. regnskabsåret 2022). (25)For at gøre det muligt for Kommissionen at fastsætte budgetlofterne i overensstemmelse med artikel 22, stk. 1, artikel 36, stk. 4, artikel 42, stk. 2, artikel 47, stk. 3, artikel 49, stk. 2, artikel 51, stk. 4, og artikel 53, stk. 7, i forordning (EU) nr. 1307/2013 er det nødvendigt, at medlemsstaterne senest den 1. august 2020 meddeler deres afgørelser om finansielle tildelinger pr. ordning for kalenderåret 2021. (26)I artikel 22, stk. 5, i forordning (EU) nr. 1307/2013 foreskrives en lineær nedsættelse af værdien af betalingsrettighederne, hvis loftet for grundbetalingsordningen ikke er det samme som det foregående år som følge af visse beslutninger medlemsstaterne har truffet, og som har virkning for grundbetalingsordningen. Forlængelsen af bilag II til nævnte forordning om nationale lofter efter kalenderåret 2020 og de eventuelle årlige ændringer fra nævnte dato kan have indvirkning på loftet for grundbetalingsordningen. For at medlemsstaterne skal kunne overholde kravet om, at summen af værdien af rettigheder og reserver skal være lig med loftet for grundbetalingsordningen som omhandlet i artikel 22, stk. 4, i nævnte forordning, bør der derfor foreskrives en lineær justering på grundlag af forlængelsen eller ændringerne i nævnte bilag II i overgangsperioden. For at give medlemsstaterne større fleksibilitet bør medlemsstaterne kunne tilpasse værdien af betalingsrettighederne eller af reserven, eventuelt med forskellige tilpasningssatser. (27)I overensstemmelse med den nuværende retlige ramme meddelte medlemsstaterne i 2014 deres beslutninger om, hvordan det årlige nationale loft for grundbetalingsordningen frem til kalenderåret 2020 skulle fordeles mellem regionerne og om eventuelle årlige gradvise ændringer for den periode, der er omfattet af forordning (EU) nr. 1307/2013. Det er nødvendigt, at medlemsstaterne også meddeler sådanne beslutninger for kalenderåret 2021. (28)Mekanismen for intern konvergens er central for en mere ligelig fordeling af den direkte indkomststøtte blandt landbrugerne. Det bliver stadigt vanskeligere at begrunde betydelige individuelle forskelle, der er baseret på gamle historiske referencer. I forordning (EU) nr. 1307/2013 indebærer den grundlæggende model for intern konvergens, at medlemsstaterne fra 2015 anvender en ensartet sats for alle betalingsrettigheder på nationalt eller regionalt plan. For at sikre en mere gnidningsløs overgang til en ensartet værdi indførtes der imidlertid en undtagelse, som gjorde det muligt for medlemsstaterne at differentiere betalingsrettighedernes værdi ved at anvende delvis konvergens, dvs. den såkaldte "tunnelmodel", i perioden 2015-2019. Visse medlemsstater udnyttede denne undtagelse. For at fortsætte processen hen imod en mere ligelig fordeling af direkte betalinger kan medlemsstaterne konvergere yderligere i retning af et nationalt eller regionalt gennemsnit efter 2019 i stedet for at gå over til en ensartet fast sats eller opretholde rettighedernes værdi på niveauet for 2019. De skal hvert år meddele deres beslutning for det efterfølgende år. (29)Artikel 30 i forordning (EU) nr. 1307/2013 fastsætter, at de årlige gradvise ændringer af værdien af de betalingsrettigheder, der tildeles fra reserven, fastlægges på grundlag af de årlige trin i det nationale loft, som angives i bilag II til nævnte forordning, hvormed en "flerårig" forvaltning af reserven afspejles. Disse bestemmelser bør tilpasses, så de afspejler, at det er muligt at ændre både værdien af alle tildelte rettigheder og værdien af reserven med henblik på tilpasning til en ændring af beløbet i nævnte bilag II mellem to år. I visse medlemsstater, der i 2019 ikke har nået en fast sats, gennemføres intern konvergens på årsbasis. For kalenderårene 2020 og 2021 er det kun værdien af betalingsrettighederne for det indeværende år, der skal fastsættes i tildelingsåret. Enhedsværdien af de rettigheder, der skal tildeles fra reserven i et givet år, skal beregnes efter eventuelle justeringer af reserven i overensstemmelse med artikel 22, stk. 5, i nævnte forordning. I ethvert efterfølgende år bør værdien af de betalingsrettigheder, der tildeles fra reserven, justeres i overensstemmelse med artikel 22, stk. 5. (30)Artikel 36 i forordning (EU) nr. 1307/2013 fastsætter, at enkeltbetalingsordningen anvendes indtil den 31. december 2020. Forordningen om strategiske planer under den fælles landbrugspolitik (EU) …/… [forordningen om strategiske planer under den fælles landbrugspolitik] giver medlemsstaterne mulighed for at anvende grundlæggende indkomststøtte på de samme betingelser, dvs. uden tildeling af betalingsrettigheder på grundlag af historiske referencer. Derfor skal det tillades at forlænge den generelle arealbetalingsordning i 2021. (31)Af hensyn til retssikkerheden bør det præciseres, at det i henhold til artikel 41 og 42 i forordning (EU) nr. 1307/2013 er tilladt for medlemsstaterne én gang om året at tage deres beslutninger om omfordelingsbetalinger op til fornyet overvejelse. (32)Forordning (EU) nr. 1305/2013, (EU) nr. 1306/2013, (EU) nr. 1307/2013, (EU) nr. 1308/2013, (EU) nr. 228/2013 og (EU) nr. 229/2013 skal derfor ændres. (33)Hvad angår klarhed om konvergens fra 2020, bør artikel 10, nr. 6, anvendes med tilbagevirkende kraft fra den 1. januar 2020. (34)Ændringerne af forordning (EU) nr. 228/2013 og (EU) nr. 229/2013 bør i overensstemmelse med forordning (EU) …/…[forordningen om fastlæggelse af den flerårige finansielle ramme for årene 2021-2027] endvidere finde anvendelse fra den 1. januar 2021 — VEDTAGET DENNE FORORDNING: Afsnit I

Overgangsbestemmelser Kapitel I

Fortsat anvendelse af forordning (EU) nr. 1303/2013 for programmeringsåret 2021 og forlængelse af visse perioder inden for rammerne af forordning (EU) nr. 1303/2013 og (EU) nr. 1310/2013 Artikel 1 Forlængelse af perioden for programmer, der modtager støtte fra ELFUL 1.For programmer, der modtager støtte fra Den Europæiske Landbrugsfond for Udvikling af Landdistrikterne (ELFUL), kan medlemsstater, som på grund af manglende økonomiske midler er i risiko for ikke at kunne påtage sig nye retlige forpligtelser i overensstemmelse med forordning (EU) nr. 1305/2013, forlænge den periode, der er omhandlet i artikel 26, stk. 1, i forordning (EU) nr. 1303/2013, til den 31. december 2021. Medlemsstater, der beslutter at gøre brug af muligheden i første afsnit, meddeler Kommissionen deres beslutning senest 10 dage efter denne forordnings ikrafttræden. Hvis en medlemsstat har fremlagt et sæt regionale programmer i overensstemmelse med artikel 6 i forordning (EU) nr. 1305/2013, skal meddelelsen også indeholde oplysning om, hvilke af de regionale programmer, der skal forlænges, og om den tilhørende budgetbevilling inden for den årlige fordeling for 2021 som fastsat i bilag I til forordning (EU) nr. 1305/2013.

Hvis Kommissionen finder, at en forlængelse af den i første afsnit omhandlede periode ikke er begrundet, underretter den medlemsstaten herom senest 6 uger efter modtagelsen af den meddelelse, der er omhandlet i andet afsnit. Meddelelsen i andet afsnit berører ikke forpligtelsen til at indgive en anmodning om ændring af et program for udvikling af landdistrikterne for 2021 som omhandlet i artikel 11, stk. 1, litra a), i forordning (EU) nr. 1305/2013. En sådan ændring skal have til formål at opretholde som minimum det samme samlede niveau for ELFUL-udgifterne for de foranstaltninger, der er omhandlet i artikel 59, stk. 6, i nævnte forordning. 2.For medlemsstater, der beslutter ikke at gøre brug af muligheden i stk. 1, finder artikel [8] i forordning (EU) …/…[forordningen om fastlæggelse af den flerårige finansielle ramme for årene 2021-2027] anvendelse på den uudnyttede tildeling for 2021 som fastsat i bilag I til forordning (EU) nr. 1305/2013. Hvis en medlemsstat beslutter kun at gøre brug af den i stk. 1 omhandlede mulighed i forbindelse med bestemte regionale programmer, er den tildeling, der er nævnt i nærværende stykkes første afsnit, det beløb, der er angivet for den pågældende medlemsstat for 2021 i bilag I til forordning (EU) nr. 1305/2013 fratrukket de budgettildelinger, der er anmeldt i henhold til stk. 2, første afsnit, for de regionale programmer, som forlænges. Artikel 2 Fortsat anvendelse af forordning (EU) nr. 1303/2013 på programmer 1.Forordning (EU) nr. 1303/2013 finder fortsat anvendelse på programmer, der modtager støtte fra ELFUL i programmeringsperioden 2014-2020, og på programmer, for hvilke medlemsstaterne beslutter at forlænge perioden 2014-2020 i overensstemmelse med artikel 1, stk. 1, i nærværende forordning. 2.For programmer, for hvilke medlemsstaterne beslutter af forlænge perioden 2014-2020 i overensstemmelse med artikel 1, stk. 1, i nærværende forordning, forlænges henvisningerne til perioder eller frister i artikel 50, stk. 1, artikel 51, stk. 1, artikel 57, stk. 2, artikel 65, stk. 2 og 4, og artikel 76, første afsnit, i forordning (EU) nr. 1303/2013 med et år. 3.Hvis en medlemsstat beslutter at forlænge perioden 2014-2020 i overensstemmelse med artikel 1, stk. 1, i denne forordning, bliver den partnerskabsaftale, der er indgået for perioden 1. januar 2014-31. december 2020 i overensstemmelse med forordning (EU) nr. 1303/2013, fortsat anvendt af medlemsstaten og Kommissionen som et strategisk ved gennemførelsen af støtte ydet via ELFUL for 2021. 4.Kommissionen udarbejder senest den 31. december 2026 en sammenfattende rapport med en beskrivelse af de vigtigste konklusioner af de efterfølgende evalueringer af ELFUL, jf. artikel 57, stk. 4, i forordning (EU) nr. 1303/2013. Artikel 3 Støtteberettigelse for visse typer udgifter i 2021 Uden at det berører artikel 65, stk. 2, i forordning (EU) nr. 1303/2013, artikel 2, stk. 2, i nærværende forordning og artikel 38 i forordning (EU) nr. 1306/2013, kommer de udgifter, der er omhandlet i artikel 3, stk. 1, i forordning (EU) nr. 1310/2013 og i artikel 16 i delegeret forordning (EU) nr. 807/2014, i betragtning til et bidrag fra ELFUL fra tildelingen i 2021, for så vidt angår programmer, der modtager støtte fra ELFUL, for hvilke medlemsstaterne beslutter at forlænge perioden 2014-2020 i henhold til artikel 1, stk. 1, i denne forordning, forudsat at følgende betingelser er opfyldt: (a)udgifterne er fastsat i de pågældende program for udvikling af landdistrikterne for 2021 (b)satsen for ELFUL's bidrag for den tilsvarende foranstaltning i henhold til forordning (EU) nr. 1305/2013 som fastsat i bilag I til forordning (EU) nr. 1310/2013 og bilag I til delegeret forordning (EU) nr. 807/2014 anvendes (c)det i artikel 67, stk. 2, i forordning (EU) nr. 1306/2013 omhandlede system anvendes på de retlige forpligtelser, der er indgået inden for rammerne af foranstaltninger, der svarer til den støtte, der ydes i henhold til artikel 21, stk. 1, litra a) og b), og artikel 28-31, 33, 34 og 40 i nævnte forordning, og det angives tydeligt, hvilke operationer, der er tale om og (d)betalingerne for de retlige forpligtelser som omhandlet i litra c) foretages i den periode, der er fastsat i artikel 75 i forordning (EU) nr. 1306/2013. Kapitel II

Anvendelse af artikel 25-28 i forordning (EU) [den nye forordning om fælles bestemmelser] for programmeringsåret 2021 Artikel 4 Lokaludvikling styret af lokalsamfundet

For programmer, der modtager støtte fra ELFUL i perioden 2014-2020, og for programmer, for hvilke medlemsstaterne beslutter at forlænge perioden 2014-2020 i overensstemmelse med artikel 1, stk. 1, i nærværende forordning, kan ELFUL yde støtte til lokaludvikling styret af lokalsamfundet med finansiering fra flere fonde i henhold til artikel 25-28 i forordning (EU) [den nye forordning om fælles bestemmelser]. Kapitel III

Betalingsrettigheder for direkte betalinger til landbrugere Artikel 5 Endelige betalingsrettigheder 1.Betalingsrettigheder, der tildeles landbrugerne før den 1. januar 2020, betragtes som lovlige og formelt rigtige fra den 1. januar 2021. Værdien af de rettigheder, der skal betragtes som lovlig og formelt rigtig, er den værdi for kalenderåret 2020, der er gældende den 31. december 2020. Dette berører ikke anvendelsen af de relevante artikler i EU-lovgivningen om værdien af betalingsrettigheder for 2021 og frem, navnlig artikel 22, stk. 5, og artikel 25, stk. 12, i forordning (EU) nr. 1307/2013. 2.Stk. 1 gælder ikke for betalingsrettigheder, landbrugerne har fået tildelt på grundlag af ukorrekte ansøgninger, medmindre fejlen ikke med rimelighed kunne have været opdaget af landbrugeren. 3.Stk. 1 indskrænker ikke Kommissionens beføjelse til at træffe beslutninger i henhold til artikel 52 i forordning (EU) nr. 1306/2013 vedrørende udgifter, der er afholdt for betalinger, der er ydet for ethvert kalenderår til og med 2020. Kapitel IV

Overgangsbestemmelser vedrørende forordning (EU) nr. 1305/2013, (EU) nr. 1306/2013 og (EU) nr. 1308/2013 og gennemførelsen af de strategiske planer under den fælles landbrugspolitik Afsnit 1

Udvikling af landdistrikter Artikel 6 Støtteberettigelse for visse typer udgifter i perioden for den strategiske plan under den fælles landbrugspolitik 1.Udgifter vedrørende retlige forpligtelser over for støttemodtagere, der er afholdt inden for rammerne af de foranstaltninger, der er omhandlet i artikel 23, 39 og 43 i Rådets forordning (EF) nr. 1698/2005, og som modtager støtte i medfør af forordning (EU) nr. 1305/2013, kommer fortsat i betragtning til et bidrag fra ELFUL i perioden 2022-2027, der er omfattet af den strategiske plan under den fælles landbrugspolitik, forudsat at følgende betingelser er opfyldt: (a)udgifterne er fastsat i den pågældende strategiske plan under den fælles landbrugspolitik for perioden 2022-2027 i henhold til forordning (EU) [forordningen om strategiske planer under den fælles landbrugspolitik] og er i overensstemmelse med forordning (EU) [den horisontale forordning] (b)satsen for ELFUL's bidrag for den pågældende intervention, som er fastsat i den strategiske plan under den fælles landbrugspolitik i overensstemmelse med forordning (EU) [forordningen om strategiske planer under den fælles landbrugspolitik], finder anvendelse Hvis der ikke findes nogen modsvarende intervention, finder den sats for ELFUL's bidrag, der er fastsat i den strategiske plan under den fælles landbrugspolitik i henhold til artikel 85, stk. 2, litra d), i forordning (EU) nr. [forordningen om strategiske planer under den fælles landbrugspolitik], anvendelse. (c)det integrerede system, der er omhandlet i artikel 63, stk. 2, i forordning (EU) [den horisontale forordning], finder anvendelse på de retlige forpligtelser, der er indgået inden for rammerne af foranstaltninger, der svarer til de areal- og dyrebaserede typer inventioner, der er opført i afsnit III, kapitel II og IV, i forordning (EU) [forordningen om strategiske planer under den fælles landbrugspolitik], og det angives tydeligt, hvilke operationer, der er tale om og (d)betalingerne for de retlige forpligtelser, der er omhandlet i litra c), foretages i den periode, der er fastsat i artikel 42 i forordning (EU) [den horisontale forordning]. 2.Udgifter vedrørende retlige forpligtelser over for støttemodtagere, der er afholdt inden for rammerne af de flerårige foranstaltninger, der er omhandlet i artikel 28, 29, 33 og 34 i forordning (EU) nr. 1305/2013, og udgifter vedrørende retlige forpligtelser for en periode, der strækker sig efter den 1. januar 2024, eller efter den 1. januar 2025 i medlemsstater, som har besluttet at forlænge perioden 2014-2020 i overensstemmelse med artikel 1, stk. 1, i denne forordning, og som er afholdt i henhold til artikel 14-18, artikel 19, stk. 1, litra a) og b), artikel 20, artikel 22-27, 35, 38, 39 og 39a i forordning (EU) nr. 1305/2013 og artikel 35 i forordning (EU) nr. 1303/2013, kommer i perioden 2022-2027 af den strategiske plan under den fælles landbrugspolitik i betragtning til et bidrag fra ELFUL, forudsat at følgende betingelser er overholdt: (a)udgifterne er fastsat i den respektive strategiske plan under den fælles landbrugspolitik for 2022-2027 i henhold til forordning (EU) [forordningen om strategiske planer under den fælles landbrugspolitik] og er i overensstemmelse med forordning (EU) [den horisontale forordning] (b)satsen for ELFUL's bidrag for den pågældende intervention som fastsat i den strategiske plan under den fælles landbrugspolitik i overensstemmelse med forordning (EU) [forordningen om strategiske planer under den fælles landbrugspolitik] finder anvendelse (c)det integrerede system, der er omhandlet i artikel 63, stk. 2, i forordning (EU) [den horisontale forordning], anvendes på de retlige forpligtelser, der er indgået inden for rammerne af foranstaltninger, der svarer til de areal- og dyrebaserede typer inventioner, der er opført i afsnit III, kapitel II og IV, i forordning (EU) [forordningen om strategiske planer under den fælles landbrugspolitik], og det angives tydeligt, hvilke operationer, der er tale om og

(d)betalingerne for de retlige forpligtelser, der er omhandlet i litra c), foretages i den periode, der er fastsat i artikel 42 i forordning (EU) [den horisontale forordning]. Afsnit 2

Støtteordninger omhandlet i artikel 29-60 i forordning (EU) nr. 1308/2013 Artikel 7 Forlængelse af anvendelsesperioden for støtteordninger omhandlet i artikel 29-60 i forordning (EU) nr. 1308/2013 og i forordning (EU) nr. 1306/2013 1.De arbejdsprogrammer til støtte for olivenolie- og spiseolivensektoren, der er omhandlet i artikel 29 i forordning (EU) nr. 1308/2013, som er udarbejdet for perioden 1. april 2018-31. marts 2021, forlænges til den 31. december 2021. De pågældende producentorganisationer, der er anerkendt i henhold til artikel 152 i forordning (EU) nr. 1308/2013, de pågældende sammenslutninger af producentorganisationer, der er anerkendt i henhold til artikel 156 i nævnte forordning, og de pågældende brancheorganisationer, der er anerkendt i henhold til artikel 157 i nævnte forordning, ændrer deres arbejdsprogrammer på baggrund af denne forlængelse. De ændrede arbejdsprogrammer meddeles Kommissionen senest den 31. december 2020. 2.Anerkendte producentorganisationer i frugt- og grøntsagssektoren, der har et driftsprogram som omhandlet i artikel 33 i forordning (EU) nr. 1308/201, der er godkendt af en medlemsstat for en periode, der strækker sig ud over den 31. december 2021, indgiver senest den 15. september 2021 en anmodning til den pågældende medlemsstat om, at dets driftsprogram: (a)skal ændres for at opfylde kravene i forordning (EU) [forordningen om strategiske planer under den fælles landbrugspolitik] eller (b)skal erstattes af et nyt driftsprogram, der er godkendt i medfør af forordning (EU) [forordningen om strategiske planer under den fælles landbrugspolitik]. Hvis en anerkendt producentorganisation ikke indgiver en sådan anmodning senest den 15. september 2021, ophører det i medfør af forordning (EU) nr. 1308/2013 godkendte driftsprogram den 31. december 2021. 3.De støtteprogrammer for vinsektoren, der er omhandlet i artikel 40 i forordning (EU) nr. 1308/2013, ophører den 15. oktober 2023. Artikel 39-54 i forordning (EU) nr. 1308/2013 finder fortsat anvendelse efter den 31. december 2021 for afholdte udgifter og gennemførte betalinger for operationer, der er gennemført i henhold til nævnte forordning før den 16. oktober 2023 inden for rammerne af den støtteordning, der er omhandlet i artikel 39-52 i nævnte forordning. 4.De nationale programmer for biavlssektoren, der er omhandlet i artikel 55 i forordning (EU) nr. 1308/2013, udløber den 31. juli 2022. Artikel 55, 56 og 57 i forordning (EU) nr. 1308/2013 finder fortsat anvendelse efter den 31. december 2021, hvad angår afholdte udgifter og gennemførte betalinger for operationer, der er gennemført i henhold til nævnte forordning før den 1. august 2022 inden for rammerne af den støtteordning, der er omhandlet i artikel 55 i nævnte forordning. 5.Fra den dato, fra hvilken en strategisk plan under den fælles landbrugspolitik har retsvirkning, jf. artikel 106, stk. 7, i forordning (EU) …../….. [forordningen om strategiske planer under den fælles landbrugspolitik], kan summen af de betalinger, der er foretaget i et regnskabsår inden for rammerne af hver af de støtteordninger, der er omhandlet i artikel 29-31 og artikel 39-60 i forordning (EU) nr. 1308/2013 og inden for rammerne af hver af de sektorspecifikke interventionstyper, der er omhandlet i artikel 39, litra b)-e), i forordning (EU) …./…., [forordningen om strategiske planer under den fælles landbrugspolitik] ikke overstige de finansielle tildelinger, der er fastsat for hvert regnskabsår for hver af de sektorspecifikke interventionstyper, der er omhandlet i artikel 39, litra b)-e), i forordning (EU) …./…. [forordningen om strategiske planer under den fælles landbrugspolitik]. 6.Med henblik på de støtteordninger, der er omhandlet i stk. 3 og 4, finder artikel 7, stk. 3, artikel 9, 21, 43, 51, 52, 54, 59, 67, 68, 70-75, 77, 91-97, 99, 100, artikel 102, stk. 2, artikel 110 og 111 i forordning (EU) nr. 1306/2013 og de relevante bestemmelser i delegerede retsakter og gennemførelsesretsakter, som vedrører disse artikler, fortsat anvendelse efter den 31. december 2021, for så vidt angår afholdte udgifter og gennemførte betalinger for operationer, der gennemføres i henhold til forordning (EU) nr. 1308/2013 efter nævnte dato og til og med, at de nævnte støtteordninger i stk. 3 og 4 udløber. Afsnit II Ændringer Artikel 8 Ændringer af forordning (EU) nr. 1305/2013 I forordning (EU) nr. 1305/2013 foretages følgende ændringer: (1)I artikel 28, stk. 5, indsættes som andet afsnit: "For nye forpligtelser, der indgås fra 2021, fastsætter medlemsstaterne en kortere periode på et til tre år i deres programmer for udvikling af landdistrikterne. Hvis medlemsstaterne i overensstemmelse med første afsnit fastsætter en årlig forlængelse af forpligtelserne efter afslutningen af den indledende periode, overstiger varigheden af forlængelsen fra 2021 ikke et år. Fra og med 2021 fastsætter medlemsstaterne for nye forpligtelser, som følger direkte efter en forpligtelse, der er blevet varetaget i den indledende periode, en periode på et år i deres programmer for udvikling af landdistrikterne." (2)I artikel 29, stk. 3, indsættes som andet afsnit:

"For nye forpligtelser, der indgås fra 2021, fastsætter medlemsstaterne en kortere periode på et til tre år i deres programmer for udvikling af landdistrikterne. Hvis medlemsstaterne i overensstemmelse med første afsnit fastsætter en årlig forlængelse for vedligeholdelse af økologisk landbrug efter afslutningen af den indledende periode, overstiger varigheden af forlængelsen fra 2021 ikke et år. Fra og med 2021 fastsætter medlemsstaterne for nye forpligtelser, som vedrører vedligeholdelse, der følger direkte efter den forpligtelse, der er varetaget i den indledende periode, en periode på et år i deres programmer til udvikling af landdistrikterne." (3)I artikel 33, stk. 2, indsættes som tredje afsnit: "For nye forpligtelser, som skal indgås fra og med 2021, fastsætter medlemsstaterne en kortere periode på et til tre år i deres programmer for udvikling af landdistrikterne. Hvis medlemsstaterne fastsætter en årlig forlængelse af forpligtelserne efter afslutningen af den indledende periode i overensstemmelse med første afsnit kan varigheden af forlængelsen fra og med 2021 ikke overstige et år." (4)I artikel 42 affattes stk. 1 således: "1. Foruden de opgaver, der er omhandlet i artikel 34 i forordning (EU) nr. 1303/2013 og, hvor det er relevant, i artikel 27 i Europa-Parlamentets og Rådets forordning (EU) [den nye forordning om fælles bestemmelser]*, kan lokale aktionsgrupper også udføre yderligere opgaver, som forvaltningsmyndigheden og/eller betalingsorganet delegerer til dem. ------- * Europa-Parlamentets og Rådets forordning (EU) [den nye forordning om fælles bestemmelser] af […] […] (EUT …..)." (5)I artikel 44 affattes indledningen således: "Den støtte, der er omhandlet i artikel 35, stk. 1, litra c), i forordning (EU) nr. 1303/2013, og, hvor det er relevant, i artikel 28 i forordning (EU) [den nye forordning om fælles bestemmelser], ydes til:" (6)I artikel 58 foretages følgende ændringer: (a)I stk. 1 indsættes som andet afsnit: Uden at det berører stk. 5, 6 og 7, beløber Unionens samlede støtte til udvikling af landdistrikterne i henhold til denne forordning for perioden fra den 1. januar 2021 til den 31. december 2021 sig til højst 11 258 707 816 EUR i løbende priser i overensstemmelse med den flerårige finansielle ramme for perioden 2021-2027." (b)Stk. 7 affattes således: "7. For at tage hensyn til udviklingerne i forbindelse med den årlige fordeling, der er omhandlet i stk. 4, herunder de i stk. 5 og 6 omhandlede overførsler og de overførsler, der følger af anvendelsen af artikel 1 i Europa-Parlamentets og Rådets forordning (EU) XXXX/XXXX [denne forordning]*, for at foretage tekniske tilpasninger uden at ændre de samlede tildelinger eller for at tage hensyn til andre ændringer fastsat ved en retsakt efter vedtagelsen af denne forordning tillægges Kommissionen beføjelse til at vedtage delegerede retsakter i overensstemmelse med artikel 83 i denne forordning med henblik på at revidere de i bilag I fastsatte lofter. ----- * Europa-Parlamentets og Rådets forordning (EU) […] af […] […] (EUT …..)." (7)I artikel 59, stk. 5, indsættes som andet afsnit: "Hvis medlemsstaterne gør brug af muligheden i artikel 14, stk. 1, sjette afsnit, i forordning (EU) nr. 1307/2013, finder de procentsatser, der er fastsat i nærværende stykkes første afsnit anvendelse på det samlede bidrag fra ELFUL til programmet for udvikling af landdistrikterne uden den supplerende støtte, der stilles til rådighed i overensstemmelse med artikel 14, stk. 1, sjette afsnit, i forordning (EU) nr. 1307/2013" (8)I artikel 75, stk. 1, indsættes som andet afsnit: "For programmer, for hvilke en medlemsstat beslutter at forlænge perioden 2014-2020 i overensstemmelse med artikel 1, stk. 1, i forordning (EU) [XXXX/XXXX] [denne forordning], forelægger medlemsstaten Kommissionen den årlige gennemførelsesrapport i henhold til nærværende stykkes første afsnit indtil den 31. december 2025."

(9)I artikel 78 indsættes følgende som andet afsnit: "For programmer, for hvilke en medlemsstat beslutter at forlænge perioden 2014-2020 i overensstemmelse med artikel 1, stk. 1, i forordning (EU) [XXXX/XXXX] [denne forordning], forelægger medlemsstaten Kommissionen den efterfølgende evalueringsrapport i henhold til nærværende stykkes første afsnit indtil den 31. december 2025."; (10)Bilag I ændres som angivet i bilag I til nærværende forordning.



Artikel 9 Ændringer af forordning (EU) nr. 1306/2013 I forordning (EU) nr. 1306/2013 foretages følgende ændringer: (1)I artikel 25 indsættes som tredje afsnit: "For 2021 fastsættes reserven til 400 mio. EUR (i 2011-priser) og medtages under udgiftsområde 3 i den flerårige finansielle ramme som fastsat i bilaget til Rådets forordning (EU) [xxxx/xxxx]*[forordningen om den flerårige finansielle ramme]. ----- * * Rådets forordning (EU) [...] af [...] [om fastlæggelse af den flerårige finansielle ramme for årene 2021-2027 (EUT...)." (2)Artikel 33 affattes således: "Artikel 33 Budgetforpligtelser Hvad angår Unionens budgetforpligtelser til programmer for udvikling af landdistrikterne finder artikel 76 i forordning (EU) nr. 1303/2013, i givet fald sammenholdt med artikel 2, stk. 2, i Europa-Parlamentets og Rådets forordning (EU) [XXXX/XXXX] [denne forordning]*l, anvendelse. * Europa-Parlamentets og Rådets forordning (EU) […] af […] […] (EUT …..)." (3)I artikel 35 indsættes som stk. 5: "5. For programmer, for hvilke medlemsstaterne beslutter at forlænge perioden 2014-2020 i overensstemmelse med artikel 1, stk. 1, i forordning (EU) [XXXX/XXXX] [denne forordning], udbetales der ingen forfinansieringsbeløb for tildelingen for 2021." (4)I artikel 37 affattes stk. 1 således: "1. Efter modtagelse af den seneste årlige statusrapport vedrørende gennemførelsen af et program for udvikling af landdistrikterne betaler Kommissionen saldoen med forbehold af disponible budgetmidler på grundlag af gældende finansieringsplan, årsregnskaberne for det seneste regnskabsår, hvor programmet for udvikling af landdistrikterne har været gennemført, og den tilsvarende afgørelse om regnskabsafslutning. Disse regnskaber forelægges Kommissionen senest seks måneder efter den endelige dato for udgifternes støtteberettigelse som omhandlet i artikel 65, stk. 2, i forordning (EU) nr. 1303/2013, i givet fald sammenholdt med artikel 2, stk. 2, i forordning (EU) [XXXX/XXXX] [denne forordning]. De dækker de udgifter, som er afholdt af betalingsorganet indtil den sidste dato for udgifternes støtteberettigelse."

(5)I artikel 38 affattes stk. 2 således: "2. Den del af budgetforpligtelserne, der stadig er åben den sidste dag for udgifternes støtteberettigelse som omhandlet i artikel 65, stk. 2, i forordning (EU) nr. 1303/2013 og, hvor det er relevant, sammenholdt med artikel 2, stk. 2, i forordning (EU) [XXXX/XXXX] [denne forordning], og som ikke har været genstand for en udgiftsanmeldelse senest seks måneder efter denne dato, frigøres automatisk.



Artikel 10 Ændringer af forordning (EU) nr. 1307/2013 I forordning (EU) nr. 1307/2013 foretages følgende ændringer: (1)I artikel 11, stk. 6, indsættes som fjerde afsnit: "Hvad angår året 2021, meddeler medlemsstaterne Kommissionen de beslutninger, der er truffet i henhold til denne artikel, og det anslåede resultat af nedsættelser senest den 1. august 2020." (2)I artikel 14 foretages følgende ændringer: (a)I stk. 1 indsættes som syvende afsnit: "Medlemsstaterne kan senest den 1. august 2020 beslutte at stille op til 15 % af deres årlige nationale lofter for kalenderåret 2021, jf. bilag II til denne forordning, til rådighed som supplerende støtte, som finansieres med midler fra ELFUL i regnskabsår 2022. Som følge heraf er det tilsvarende beløb ikke længere til rådighed til direkte betalinger. Denne beslutning meddeles Kommissionen senest den 1. august 2020 og angiver den valgte procentsats." (b)I stk. 2 indsættes som syvende afsnit: "Senest den 1. august 2020 kan de medlemsstater, der ikke træffer den i stk. 1 omhandlede beslutning for regnskabsåret 2022, beslutte at stille op til 15 % til rådighed for direkte betalinger, eller for Bulgariens, Estlands, Spaniens, Letlands, Litauens, Polens, Portugals, Rumæniens, Slovakiets, Finlands eller Sveriges vedkommende op til 25 % af det beløb, der afsættes til støtte, som finansieres med midler fra ELFUL i regnskabsåret 2022 i henhold til EU-lovgivning, som vedtages efter vedtagelsen af Rådets forordning (EU) [xxxx/xxxx]*[den flerårige finansielle ramme]. Det tilsvarende beløb vil som følge heraf ikke længere være til rådighed til støtte, der finansieres med midler fra ELFUL. Denne beslutning meddeles Kommissionen senest den 1. august 2020 og angiver den valgte procentsats. ----- * Rådets forordning (EU) [...] af [...] [om fastlæggelse af den flerårige finansielle ramme for årene 2021-2027 (EUT...)." (3)I slutningen af kapitel 1 indsættes som artikel 15a: "Artikel 15a Meddelelser for kalenderåret 2021 For kalenderåret 2021 meddeler medlemsstaterne de procentdele af det årlige nationale loft, der er omhandlet i artikel 22, stk. 2, artikel 42, stk. 1, artikel 49, stk. 1, artikel 51, stk. 1, og artikel 53, stk. 6, senest den 1. august 2020." (4)I artikel 22, stk. 5, indsættes som andet afsnit:

"For kalenderåret 2021 gælder det, at hvis det loft for en medlemsstat, som Kommissionen har fastsat i henhold til stk. 1, er forskelligt fra det foregående års loft som følge af en ændring af det beløb, der er fastsat i bilag II, eller som følge af en beslutning truffet af den pågældende medlemsstat i henhold til denne artikels stk. 3, artikel 14, stk. 1 eller 2, artikel 42, stk. 1, artikel 49, stk. 1, artikel 51, stk. 1, eller artikel 53, foretager den pågældende medlemsstat en lineær nedsættelse eller forhøjelse af værdien af alle betalingsrettighederne og/eller nedsætter eller forhøjer den nationale reserve eller de regionale reserver for at sikre overensstemmelse med denne artikels stk. 4."



(5)I artikel 23, stk. 6, indsættes som fjerde afsnit: "For kalenderåret 2021 underretter medlemsstater, der anvender stk. 1, første afsnit, Kommissionen senest den 1. august 2020 om de beslutninger, der er omhandlet i stk. 2 og 3." (6)I artikel 25 indsættes som stk. 11: "11. Efter anvendelsen af den justering, der er omhandlet i artikel 22, stk. 5, kan medlemsstater, der har gjort brug af undtagelsen i stk. 4 i denne artikel, beslutte, at betalingsrettigheder, som landbrugerne råder over den 31. december 2019, og som har en værdi, der er lavere end den nationale eller regionale enhedsværdi for året 2020, beregnet i henhold til andet afsnit i dette stykke, få deres enhedsværdi forhøjet til den nationale eller regionale enhedsværdi i 2020. Forhøjelsen beregnes ved anvendelse af følgende betingelser: a) beregningsmetoden for den forhøjelse, som medlemsstaten har besluttet, baseres på objektive og ikkediskriminerende kriterier b) for at finansiere forhøjelsen nedsættes alle eller en del af de betalingsrettigheder (ejet eller forpagtet), som landbrugerne råder over den 31. december 2019, og som har en værdi, der er højere end den nationale eller regionale enhedsværdi i 2020, beregnet i henhold til andet afsnit. Denne nedsættelse finder anvendelse på forskellen mellem værdien af disse rettigheder og den nationale eller regionale enhedsværdi i 2020. Anvendelsen af denne nedsættelse baseres på objektive og ikkediskriminerende kriterier, hvilket kan omfatte fastsættelse af et maksimum for nedsættelsen. Den nationale eller regionale enhedsværdi for 2020 som omhandlet i første afsnit beregnes ved at dividere det nationale eller regionale loft for grundbetalingsordningen, der er fastsat i overensstemmelse med artikel 22, stk. 1, eller artikel 23, stk. 2, for 2020 med undtagelse af beløbet for de(n) nationale eller regionale reserve(r), med antallet af betalingsrettigheder (ejet eller forpagtet), som landbrugerne råder over den 31. december 2019. Uanset første afsnit kan medlemsstater, der har gjort brug af undtagelsen i stk. 4, beslutte at beholde den værdi af betalingsrettigheder, der er beregnet i overensstemmelse med nævnte stykke, med forbehold af justeringen i artikel 22, stk. 5. Medlemsstaterne underretter landbrugerne rettidigt om værdien af deres betalingsrettigheder som beregnet i overensstemmelse med dette stykke." (7)I artikel 25 indsættes som stk. 12: "12. For kalenderåret 2021 kan medlemsstaterne beslutte at anvende yderligere intern konvergens gennem anvendelse af stk. 11 på det pågældende år." (8)Artikel 29 erstattes af følgende: "Artikel 29 Meddelelser vedrørende værdien af betalingsrettigheder og konvergens For kalenderåret 2020 meddeler medlemsstaterne deres beslutninger som omhandlet i artikel 25, stk. 11, senest [Publikationskontoret: senest en måned efter denne overgangsforordnings ikrafttræden]. For kalenderåret 2021 meddeler medlemsstaterne deres beslutninger som omhandlet i artikel 25, stk. 12, senest den 1. august 2020."



(9)I artikel 30, stk. 8, indsættes som fjerde afsnit:

"For tildelinger fra reserven i 2021 justeres det beløb til reserven, som skal udelukkes i overensstemmelse med andet afsnit, i overensstemmelse med artikel 22, stk. 5, andet afsnit. For tildelinger fra reserven i 2021 finder tredje afsnit i dette stykke ikke anvendelse." (10)I artikel 36, stk. 1, indsættes som andet afsnit: "Medlemsstater, der i 2020 anvender den generelle arealbetalingsordning, skal fortsat gøre dette efter den 31. december 2020." (11)I artikel 41, stk. 1, indsættes som tredje afsnit: "Medlemsstaterne kan revidere den beslutning, der er omhandlet i første afsnit, senest den 1. august i det år, der går forud for anvendelsesåret. De underretter Kommissionen om en eventuel beslutning senest på denne dato." (12)I artikel 42, stk. 1, indsættes som andet afsnit: "Medlemsstaterne kan revidere den beslutning, der er omhandlet i første afsnit, senest den 1. august i det år, der går forud for anvendelsesåret. De underretter Kommissionen om en eventuel beslutning senest på denne dato." (13)I artikel 58 affattes stk. 3 således: "3. Størrelsen af den afgrødespecifikke betaling pr. hektar støtteberettiget areal beregnes for 2020 ved at gange de udbytter, der er fastsat i stk. 2, med følgende referencebeløb: –Bulgarien: 649,45 EUR –Grækenland: 234,18 EUR –Spanien: 362,15 EUR –Portugal: 228,00 EUR. Størrelsen af den afgrødespecifikke betaling pr. hektar støtteberettiget areal beregnes for 2021 ved at gange de udbytter, der er fastsat i stk. 2, med følgende referencebeløb: –Bulgarien: 624,11 EUR –Grækenland: 225,04 EUR –Spanien: 348,03 EUR –Portugal: 219,09 EUR." (14)Bilag II og III ændres som angivet i bilag II til denne forordning. Artikel 11

Ændringer af forordning (EU) nr. 1308/2013 I forordning (EU) nr. 1308/2013 foretages følgende ændringer: (1)I artikel 29 affattes stk. 2 således: "2. Unionens finansiering af arbejdsprogrammerne omhandlet i stk. 1 udgør for 2020: a) 11 098 000 EUR til Grækenland b) 576 000 EUR til Frankrig c) 35 991 000 EUR til Italien. Unionens finansiering af arbejdsprogrammerne omhandlet i stk. 1 udgør for 2021: a) 10 666 000 EUR til Grækenland b) 554 000 EUR til Frankrig c) 34 590 000 EUR til Italien." (2)I artikel 58 affattes stk. 2 således: "2. Unionens finansiering af støtten til producentorganisationer som omhandlet i stk. 1 udgør 2 277 000 EUR til Tyskland for 2020. Unionens finansiering af støtten til producentorganisationer som omhandlet i stk. 1 udgør 2 188 000 EUR til Tyskland for 2021. (3)Bilag VI erstattes af teksten i bilag III til denne forordning. Artikel 12 Ændringer af forordning (EU) nr. 228/2013 I artikel 30 i forordning (EU) nr. 228/2013 affattes stk. 1, 2 og 3 således: "1. De foranstaltninger, der er fastsat i denne forordning, er interventioner til regulering af landbrugsmarkederne som omhandlet i artikel 4, stk. 1, litra a), i Europa-Parlamentets og Rådets forordning (EU) nr. 1306/2013* med undtagelse af foranstaltningerne i artikel 22 og 24 til denne forordning. 2. For hvert regnskabsår finansierer Unionen de foranstaltninger, der er fastsat i kapitel III og IV, med op til følgende årlige beløb:

– for de franske oversøiske departementer: 267 580 000 EUR – for Azorerne og Madeira: 102 080 000 EUR – for De Kanariske Øer: 257 970 000 EUR. 3. De beløb, der for hvert regnskabsår bevilges til at finansiere foranstaltningerne omhandlet i kapitel III, må ikke overstige følgende beløb: – for de franske oversøiske departementer: 25 900 000 EUR – for Azorerne og Madeira: 20 400 000 EUR – for De Kanariske Øer: 69 900 000 EUR. Kommissionen vedtager gennemførelsesretsakter med henblik på at fastlægge de krav, i henhold til hvilke medlemsstaterne kan ændre fordelingen af de midler, der hvert år afsættes til de forskellige produkter, som er omfattet af forsyningsordningerne. Disse gennemførelsesretsakter vedtages efter undersøgelsesproceduren i artikel 34, stk. 2. -- * Europa-Parlamentets og Rådets forordning (EU) nr. 1306/2013 af 17. december 2013

om finansiering, forvaltning og overvågning af den fælles landbrugspolitik og om ophævelse af Rådets forordning (EØF) nr. 352/78, (EF) nr. 165/94, (EF) nr. 2799/98, (EF) nr. 814/2000, (EF) nr. 1290/2005 og (EF) nr. 485/2008 (EUT L 347 af 20.12.2013, s. 549).". Artikel 13 Ændringer af forordning (EU) nr. 229/2013 I artikel 18 i forordning (EU) nr. 229/2013 affattes stk. 2 og 3 således: "2. Unionen finansierer de foranstaltninger, der er fastsat i kapitel III og IV, med et beløb på op til 23 000 000 EUR. 3. Det beløb, der bevilges til finansiering af den særlige forsyningsordning, som er omhandlet i kapitel III, må ikke overstige 6 830 000 EUR." . Afsnit III

Afsluttende bestemmelser Artikel 14 Ikrafttræden og anvendelse Denne forordning træder i kraft på syvendedagen efter offentliggørelsen i Den Europæiske Unions Tidende. Dog gælder følgende:

–Artikel 10, nr. 6), anvendes fra den 1. januar 2020. –Artikel 12 og 13 anvendes fra den 1. januar 2021. Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den […]. På Europa-Parlamentets vegne På Rådets vegne Formand Formand



FINANSIERINGSOVERSIGT 1.FORSLAGETS/INITIATIVETS RAMME 1.1.Forslagets/initiativets betegnelse 1.2.Berørt(e) politikområde(r) (programklynge) 1.3.Forslagets/initiativets art 1.4.Forslagets/initiativets begrundelse 1.5.Varighed og finansielle virkninger 1.6.Påtænkt(e) forvaltningsmetode(r) 2.FORVALTNINGSFORANSTALTNINGER 2.1.Bestemmelser om kontrol og rapportering 2.2.Forvaltnings- og kontrolsystem 2.3.Foranstaltninger til forebyggelse af svig og uregelmæssigheder 3.FORSLAGETS/INITIATIVETS ANSLÅEDE FINANSIELLE VIRKNINGER

3.1.Berørt(e) udgiftspost(er) på budgettet og udgiftsområde(r) i den flerårige finansielle ramme 3.2.Anslåede virkninger for udgifterne 3.2.1.Sammenfatning af de anslåede virkninger for udgifterne 3.2.2.Anslåede virkninger for administrationsbevillingerne 3.2.3.Tredjemands bidrag til finansieringen 3.3.Anslåede virkninger for indtægterne 1.FORSLAGETS/INITIATIVETS RAMME 1.1.Forslagets/initiativets betegnelse A) Forslag til Europa-Parlamentets og Rådets forordning om overgangsbestemmelser vedrørende støtte ydet via Den Europæiske Landbrugsfond for Udvikling af Landdistrikterne (ELFUL) og Den Europæiske Garantifond for Landbruget (EGFL) i 2021 og om ændring af forordning (EU) nr. 228/2013, (EU) nr. 229/2013 og (EU) nr. 1308/2013 for så vidt angår midler og deres fordeling i 2021 og om ændring af forordning (EU) nr. 1305/2013, (EU) nr. 1306/2013 og (EU) nr. 1307/2013 for så vidt angår midler og deres anvendelse i 2021. B) Forslag til Europa-Parlamentets og Rådets forordning om ændring af forordning (EU) nr. 1306/2013 for så vidt angår finansiel disciplin fra og med regnskabsåret 2021 og af forordning (EU) nr. 1307/2013 for så vidt angår fleksibiliteten mellem søjlerne i regnskabsåret 2020. 1.2.Berørt(e) politikområde(r) (programklynge) Programklynge 8 – Landbrugs- og havpolitik, udgiftsområde 3 i den flerårige finansielle ramme ("FFR") for årene 2021-2027 – Naturressourcer og miljø 1.3.Forslaget/initiativet vedrører: ◻ en ny foranstaltning ◻ Ny foranstaltning som opfølgning på et pilotprojekt/en forberedende foranstaltning ⌧ En forlængelse af en eksisterende foranstaltning ◻ En sammenlægning eller en omlægning af en eller flere foranstaltninger til en anden/en ny foranstaltning 1.4.Forslagets/initiativets begrundelse 1.4.1.Behov, der skal opfyldes på kort eller lang sigt, herunder en detaljeret tidsplan for iværksættelsen af initiativet Nærværende forslag skal sikre, at visse elementer af den fælles landbrugspolitik videreføres fra 2014-2020-perioden i en etårig overgangsperiode, indtil reglerne vedrørende de strategiske planer under den fælles landbrugspolitik anvendes i henhold til Kommissionens forslag (COM(2018) 392 final). Der findes en nærmere redegørelse i begrundelsen for nærværende forslag samt i punkt 1.4.1 i finansieringsoversigten til Kommissionens forslag for perioden efter 2020 (COM(2018) 392 final).

1.4.2.Merværdien ved en indsats fra EU's side (f.eks. koordineringsfordele, retssikkerhed, større effektivitet eller komplementaritet). Ved "merværdien ved en indsats fra EU's side" forstås her merværdien af EU's intervention i forhold til den værdi, som medlemsstaterne ville have skabt enkeltvis. Jf. punkt 1.4.1 i finansieringsoversigten til COM (2018) 392 final. 1.4.3.Erfaringer fra lignende foranstaltninger Ikke relevant 1.4.4.Sammenhæng med andre relevante instrumenter og eventuel synergivirkning Ikke relevant 1.5.Varighed og finansielle virkninger ⌧ begrænset varighed –⌧ Gældende fra 1.1.2021 til 31.12.2021 –⌧ Finansielle virkninger i 2021 for forpligtelsesbevillinger (2022 for direkte betalinger) og i 2021 og derefter for betalingsbevillinger. ◻ ubegrænset varighed Iværksættelse med en indkøringsperiode fra ÅÅÅÅ til ÅÅÅÅ, derefter gennemførelse i fuldt omfang 1.6.Påtænkt(e) forvaltningsmetode(r) ◻ Direkte forvaltning ved Kommissionen –◻ i dens tjenestegrene, herunder ved dens personale i EU's delegationer –◻ i gennemførelsesorganer ⌧ Delt forvaltning med medlemsstaterne ◻ Indirekte forvaltning ved at overlade budgetgennemførelsesopgaver til: –◻ tredjelande eller organer, som tredjelande har udpeget –◻ internationale organisationer og deres organer (angives nærmere)

–◻ Den Europæiske Investeringsbank og Den Europæiske Investeringsfond –◻ de organer, der er omhandlet i finansforordningens artikel 70 og 71 –◻ offentligretlige organer –◻ privatretlige organer, der har fået overdraget samfundsopgaver, forudsat at de stiller tilstrækkelige finansielle garantier –◻ privatretlige organer, undergivet lovgivningen i en medlemsstat, som har fået overdraget gennemførelsen af et offentlig-privat partnerskab, og som stiller tilstrækkelige finansielle garantier –◻ personer, der har fået overdraget gennemførelsen af specifikke aktioner i den fælles udenrigs- og sikkerhedspolitik i henhold til afsnit V i traktaten om Den Europæiske Union, og som er udpeget i den relevante basisretsakt –Hvis der angives flere forvaltningsmetoder, gives der en nærmere forklaring i afsnittet "Bemærkninger". Bemærkninger Der er ikke tale om nogen væsentlig ændring i forhold til den aktuelle situation. Størsteparten af de udgifterne til den fælles landbrugspolitik vil blive forvaltet ved delt forvaltning med medlemsstaterne. En ganske lille del vil dog fortsat blive forvaltet direkte af Kommissionen. 2.FORVALTNINGSFORANSTALTNINGER 2.1.Bestemmelser om kontrol og rapportering Angiv hyppighed og betingelser. Ingen væsentlige ændringer i forhold til gældende lovgivning. 2.2.Forvaltnings- og kontrolsystem(er) 2.2.1.Begrundelse for den/de påtænkte forvaltningsmetode(r), finansieringsmekanisme(r), betalingsvilkår og kontrolstrategi For at sikre at ordningerne nemt kan videreføres i forbindelse med den nødvendige overgang til de strategiske planer under den fælles landbrugspolitik, bibeholder dette forslag de eksisterende forvaltningssystemer gennem delt forvaltning og betalings- og kontrolsystemerne i den nødvendige periode. Det bygger således videre på de velfungerende ordninger, som medlemsstaterne allerede har oprettet. 2.2.2.Oplysninger om de udpegede risici og det/de interne kontrolsystem(er), der etableres for at afbøde dem Fejlfrekvenserne for den fælles landbrugspolitik har været stabile på et lavt niveau de senere år, hvilket viser, at medlemsstaternes forvaltnings- og kontrolsystemer fungerer, som de skal, og giver rimelig sikkerhed. Overgangsbestemmelserne bevarer status quo med hensyn til kontrolsystemerne. 2.2.3.Vurdering af og begrundelse for kontrolforanstaltningernes omkostningseffektivitet (forholdet mellem kontrolomkostningerne og værdien af de forvaltede midler) samt vurdering af den forventede risiko for fejl (ved betaling og ved afslutning) Forslaget bevarer status quo med hensyn til kontroller.

2.3.Foranstaltninger til forebyggelse af svig og uregelmæssigheder Angiv eksisterende eller påtænkte forebyggelses- og beskyttelsesforanstaltninger, f.eks. fra strategien til bekæmpelse af svig. Ingen ændring af de eksisterende foranstaltninger. 3.FORSLAGETS/INITIATIVETS ANSLÅEDE FINANSIELLE VIRKNINGER Beløbene i overgangsperioden stemmer overens med de beløb, der er foreslået til den fælles landbrugspolitik under udgiftsområde 3 for de berørte regnskabsår i forslaget til den flerårige finansielle ramme for 2021-2027 (COM(2018) 322 final/2). For så vidt angår de markedsrelaterede udgifter, der finansieres af EGFL, vil tildelingerne i henhold til forordning (EU) nr. 1308/2013 derfor blive tilpasset til det niveau, der er foreslået for de samme sektorer i forslaget om støtte til strategiske planer under den fælles landbrugspolitik (COM(2018) 392 final) for regnskabsåret 2021. Tildelingerne til den yderste periferi og De Ægæiske Øer, jf. forordning (EU) nr. 228/2013 og (EU) nr. 229/2013, tilpasses således også til det niveau, der er foreslået for 2021 (jf. COM(2018) 394 final). De foreslåede tildelinger til direkte betalinger for kalenderåret 2021, som finansieres i regnskabsåret 2022, er lig med de tildelinger, der er foreslået til interventionstyper med direkte betalinger for kalenderåret 2021 i COM(2018) 392 final. For at sikre kontinuiteten i udviklingen af landdistrikterne tilføjes der i forslaget tildelinger for 2021. De svarer til de beløb, der er foreslået til interventionstyper til landdistriktsudvikling for samme år i COM(2018) 392 final. Hvis medlemsstaterne beslutter ikke at forlænge deres programmer for udvikling af landdistrikterne for 2014-2020, omprogrammeres de uudnyttede tildelinger for 2021 til tildelingerne til strategiske planer under den fælles landbrugspolitik for perioden 2022-2025. Det foreslås at bibeholde den landbrugskrisereserve for 2014-2020, der er omhandlet i artikel 25 i forordning (EU) nr. 1306/2013, i overgangsperioden. Overordnet set indebærer nærværende forslag for så vidt angår forpligtelsesbevillinger ingen finansielle virkninger i perioden 2021-2027 i forhold til, hvad der er foreslået og redegjort for i finansieringsoversigten til Kommissionens forslag til den fælles landbrugspolitik for perioden efter 2020 (COM(2018) 392 final). Hvad angår betalingsbevillinger redegøres der for de anslåede potentielle virkninger i det nedenstående, men dette vil afhænge af medlemsstaternes beslutning mht. forlængelse af programmerne for udvikling af landdistrikterne for 2014-2020. De finansielle virkninger, der anføres nedenfor, afspejler de anslåede ændringer i forhold til overslagene i finansieringsoversigten til Kommissionens forslag til den fælles landbrugspolitik efter 2020 (COM(2018) 392 final).



3.1.Udgiftsområde(r) i den flerårige finansielle ramme og foreslået(ede) ny(e) udgiftspost(er) på budgettet Udgiftsområde i den flerårige finansielle ramme Budgetpost Type of

udgift Bidrag Udgiftsområde 3: Naturressourcer og miljø OB/IOB fra EFTA-lande fra kandidatlande fra tredjelande iht. finansforordningens artikel [21, stk. 2, litra b)] 3 IOB NEJ NEJ NEJ NEJ 3.2.Anslåede virkninger for udgifterne 3.2.1.Sammenfatning af de anslåede virkninger for udgifterne i mio. EUR (tre decimaler) Udgiftsområde i den flerårige finansielle

ramme 3 Naturressourcer og miljø For EGFL har forslaget ingen virkninger på de samlede udgifter i forhold til overslagene i finansieringsoversigten til Kommissionens forslag til den fælles landbrugspolitik efter 2020 (COM(2018) 392 final). Forslaget til en overgangsordning, som skal sikre kontinuiteten i en række sektorspecifikke støtteprogrammer i henhold til forordning (EU) nr. 1308/2013 (dvs. frugt og grønt, olivenolie, biavl, vin og humle), indtil disse programmer integreres i de strategiske planer under den fælles landbrugspolitik, indebærer, at de anslåede forpligtelser til sektorspecifikke interventionstyper under de strategiske planer under den fælles landbrugspolitik i løbet af overgangsperioden fortsat betragtes som markedsrelaterede udgifter uden for de strategiske planer under den fælles landbrugspolitik. Det samme gælder for direkte betalinger, hvor de anslåede forpligtelser for de strategiske planer under den fælles landbrugspolitik i overgangsperioden fortsat betragtes som direkte betalinger uden for de strategiske planer. Disse ændringer vil sammen med finansieringen af krisereserven, som foreslås bevaret i overgangsperioden, have en neutral virkning på de samlede forpligtelser i hvert enkelt år og for hele perioden, og er derfor i overensstemmelse med Kommissionens forslag vedrørende EGFL-loftet for perioden 2021-2027.

For ELFUL er forslaget neutralt for så vidt angår forpligtelsesbevillinger for perioden. Medlemsstaternes beslutning om forlængelsen af programmerne for udvikling af landdistrikterne for 2014-2020 vil påvirke timingen af forpligtelserne, idet ELFUL-tildelingerne for 2021 skal overføres til ELFUL-tildelingerne for 2022-2025, hvis medlemsstaterne ikke anmoder om en forlængelse. Det er ikke muligt at anslå nettovirkningen på timingen af betalingsbevillingerne, da det afhænger af medlemsstaternes beslutning, som enten kan udskyde eller fremskynde gennemførelsen af betalingerne i forhold til den forventede timing i finansieringsoversigten til Kommissionens forslag vedrørende den fælles landbrugspolitik efter 2020 (COM(2018) 392 final): en forlængelse af programmerne for udvikling af landdistrikterne for 2014-2020 forventes at fremskynde betalingsprofilen for den givne medlemsstat/det givne program, mens en overførsel af de uudnyttede tildelinger for 2021 til tildelingerne for 2022-2025 vil forsinke betalingerne. Overordnet set forbliver betalingsbevillingerne uændrede i hele perioden. 2021 2022 2023 2024 2025 2026 2027 Efter 2027 I ALT SUBTOTAL EGFL Forpligtelser (1) Betalinger (2) SUBTOTAL ELFUL Forpligtelser (3) Betalinger (4) Bevillinger I ALT TIL den fælles landbrugspolitik Forpligtelser (5)=(1+3) Betalinger (6)=(2+4)



Udgiftsområde i den flerårige finansielle ramme 7 "Administration" i mio. EUR (tre decimaler) 2021 2022 2023 2024 2025 2026 2027 Efter 2027 I ALT Menneskelige ressourcer Andre administrationsudgifter Bevillinger I ALT under UDGIFTSOMRÅDE 7 i den flerårige finansielle ramme (Forpligtelser i alt = betalinger i alt) i mio. EUR (tre decimaler) 2021 2022 2023 2024 2025 2026 2027 Efter 2027 I ALT Bevillinger I ALT under samtlige UDGIFTSOMRÅDER i den flerårige finansielle ramme Forpligtelser Betalinger 3.2.2.Sammenfatning af de anslåede virkninger for administrationsbevillingerne –◻ Forslaget/initiativet medfører ikke anvendelse af administrationsbevillinger –⌧ Forslaget/initiativet medfører anvendelse af administrationsbevillinger som anført herunder: Forslaget ændrer ikke de virkninger, der er anslået i finansieringsoversigten til Kommissionens forslag for perioden efter 2020 (COM(2018) 392 final). i mio. EUR (tre decimaler) År 2021 2022 2023 2024 2025 2026 2027 I ALT UDGIFTSOMRÅDE 7

i den flerårige finansielle ramme Menneskelige ressourcer Andre administrationsudgifter Subtotal UDGIFTSOMRÅDE 7

i den flerårige finansielle ramme Uden for UDGIFTSOMRÅDE 7

i den flerårige finansielle ramme Menneskelige ressourcer Andre udgifter

af administrativ art Subtotal uden for UDGIFTSOMRÅDE 7 i den flerårige finansielle ramme

I ALT Bevillingerne til menneskelige ressourcer og andre administrationsudgifter vil blive dækket ved hjælp af de bevillinger, der i forvejen er afsat til generaldirektoratets forvaltning af aktionen, og/eller ved intern omfordeling i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger. 3.2.2.1.Anslået behov for menneskelige ressourcer –◻ Forslaget/initiativet medfører ikke anvendelse af menneskelige ressourcer –⌧ Forslaget/initiativet medfører anvendelse af menneskelige ressourcer som anført herunder: Forslaget ændrer ikke de behov, der er anslået i finansieringsoversigten til Kommissionens forslag for perioden efter 2020 (COM(2018) 392 final). Overslag angives i årsværk År 2021 2022 2023 2024 2025 2026 2027 • Stillinger i stillingsfortegnelsen (tjenestemænd og midlertidigt ansatte) Hovedsæder og Kommissionens repræsentationer Delegationer Forskning • Eksternt personale (i årsværk: KA, LA, UNE, V og JED Udgiftsområde 7 Finansieret over UDGIFTSOMRÅDE 7 i den flerårige finansielle ramme - i hovedsædet - i delegationer Finansieret over bevillingsrammen for programmet - i hovedsædet - i delegationer Forskning Andre budgetposter (skal angives) I ALT Personalebehovet vil blive dækket ved hjælp af det personale, som generaldirektoratet allerede har afsat til aktionen, og/eller interne rokader i generaldirektoratet, eventuelt suppleret med yderligere bevillinger, som tildeles det ansvarlige generaldirektorat i forbindelse med den årlige tildelingsprocedure under hensyntagen til de budgetmæssige begrænsninger. Opgavebeskrivelse: Tjenestemænd og midlertidigt ansatte Eksternt personale 3.2.3.Tredjemands bidrag til finansieringen Forslaget/initiativet: –⌧ Forslaget/initiativet indeholder ikke bestemmelser om samfinansiering med tredjemand –◻ Forslaget/initiativet indeholder bestemmelser om samfinansiering, jf. følgende overslag: Bevillinger i mio. EUR (tre decimaler) År 2021 2022 2023 2024 2025 2026 2027 I ALT Angiv organ, som deltager i samfinansieringen Samfinansierede bevillinger I ALT